FI Euroopan unionin virallinen lehti C 285/25

Valitus, jonka Atlantic Dawn Ltd, Antarctic Fishing Co. Ltd, Atlantean Ltd, Killybegs Fishing Enterprises Ltd, Doyle Fishing Co. Ltd, Western Seaboard Fishing Co. Ltd, O'Shea Fishing Co. Ltd, Aine Fishing Co. Ltd, Brendelen Ltd, Cavankee Fishing Co. Ltd, Ocean Trawlers Ltd, Eileen Oglesby, Noel McGing, Mullglen Ltd, Bradan Fishing Co. Ltd, Larry Murphy, Pauric Conneely, Thomas Flaherty, Carmarose Trawling Co. Ltd ja Colmcille Fishing Ltd ovat tehneet 14.8.2008 yhteisöjen ensimmäisen oikeusasteen tuomioistuimen (seitsemäs jaosto) asiassa T-172/07, Atlantic Dawn Ltd, Antarctic Fishing Co. Ltd, Atlantean Ltd, Killybegs Fishing Enterprises Ltd, Doyle Fishing Co. Ltd, Western Seaboard Fishing Co. Ltd, O'Shea Fishing Co. Ltd, Aine Fishing Co. Ltd, Brendelen Ltd, Cavankee Fishing Co. Ltd, Ocean Trawlers Ltd, Eileen Oglesby, Noel McGing, Mullglen Ltd, Bradan Fishing Co. Ltd, Larry Murphy, Pauric Conneely, Thomas Flaherty, Carmarose Trawling Co. Ltd ja Colmcille Fishing Ltd v. Euroopan yhteisöjen komissio, 2.6.2008 antamasta määräyksestä

(Asia C-372/08 P)

(2008/C 285/40)

Oikeudenkäyntikieli: englanti

Asianosaiset

Valittajat: Atlantic Dawn Ltd, Antarctic Fishing Co. Ltd, Atlantean Ltd, Killybegs Fishing Enterprises Ltd, Doyle Fishing Co. Ltd, Western Seaboard Fishing Co. Ltd, O'Shea Fishing Co. Ltd, Aine Fishing Co. Ltd, Brendelen Ltd, Cavankee Fishing Co. Ltd, Ocean Trawlers Ltd, Eileen Oglesby, Noel McGing, Mullglen Ltd, Bradan Fishing Co. Ltd, Larry Murphy, Pauric Conneely, Thomas Flaherty, Carmarose Trawling Co. Ltd ja Colmcille Fishing Ltd (edustajat: G. Hogan SC, N. Travers BL, T. O'Sullivan BL ja solicitor D. Barry)

Muut osapuolet: Euroopan yhteisöjen komissio ja Espanjan kuningaskunta

Vaatimukset

Valittajat vaativat, että yhteisöjen tuomioistuin

— kumoaa ensimmäisen oikeusasteen tuomioistuimen antaman määräyksen kokonaisuudessaan

— palauttaa asian ensimmäisen oikeusasteen tuomioistuimeen kanteen asiakysymyksen ratkaisemiseksi, jolloin komission 7.9.2007 esittämää oikeudenkäyntiväitettä tarkastellaan mainitun asiakysymystä koskevan ratkaisun yhteydessä

— velvoittaa komission korvaamaan valittajille tästä valituksesta aiheutuneet oikeudenkäyntikulut.

Oikeudelliset perusteet ja pääasialliset perustelut

Valittajat perustelevat valitustaan valituksenalaisessa määräyksessä tehdyllä yhteisön oikeuden kolmella väitetyllä rikkomisella. Valittajat väittävät, että ensimmäisen oikeusasteen tuomioistuin on ensinnäkin soveltanut virheellisesti asetuksen N:o 2371/2002 (1) 20 artiklaa ja erityisesti saman asetuksen 20 artiklan 3 kohdassa säädettyä jäsenvaltioiden toimivallan laajuutta. Toiseksi ensimmäisen oikeusasteen tuomioistuin on soveltanut virheellisesti 20 artiklan 5 kohtaa vedotessaan siihen, että asetus ei koske valittajia suoraan, koska jäsenvaltioilla on mahdollisuus vaihtaa keskenään kiintiöitä. Lopuksi se on jättänyt virheellisesti huomiotta sen, että riidanalainen asetus koskee valittajia suoraan suljettuna ryhmänä henkilöitä.

(1) Elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20.12.2002 annettu neuvoston asetus (EY) N:o 2371/2002 (EYVL L 358, s. 59).